มี เพศสัมพันธ์ ตอน ที่ เป็น ปจด แต่แค่ เสียบ 2-3ครั้ง แล้วเอาออกไม่แตก พอมาประมาณ 3-4 วัน มีอาการ มีเมือกสีขาว ใส ยืดๆแต่ไม่เป็นก้อน ไม่มีกลิ่น มีเลือดออกมานิดเดียว จะท้องหรือจะติดเชื้อเป็นอะไรไหมคะ
สวัสดีค่ะการมีเพศสัมพันธ์ช่วงที่มีประจำเดือนอาจทำให้เสี่ยงต่อการติดเชื้อได้มากกว่าปกติ ในกรณีนี้ อาการมีเมือกสีขาวปนเลือดเล็กน้อย ก็อาจเป็นตกขาวซึ่งปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเป็นสัณญาณบ่งบอกว่ามีความผิดปกติของระบบสืบพันธ์ เช่น การติดเชื้อ เช่น เชื้อรา เชื้อแบคทีเรีย หรืออาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้นในกรณีนี้ ยังไม่สามารถบอกได้อย่างชัดเจนว่า จะตั้งครรภ์หรือติดเชื้อใด ๆ หรือไม่แนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย ตรวจภายใน และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ